તેમણે ગુજરાતીમાં ‘દિન પ્રકાશ’ અને ‘ભજન ભડાકા’ નામે બે પુસ્તકો લખ્યાં હતાં. જોકે આજે તે ઉપલબ્ધ નથી. પણ તેમની રચનાઓ આજે પણ ઉત્તર ગુજરાતનાં ગામડાઓમાં લોક જીભે જીવંત છે. બાબા દિનદરવેશ સુફી સંત હતા તેઓ રામાયણ, મહાભારત, પુરાણ, વેદ, વેદાન્તના અભ્યાસી હતા. તેમની દરગાહ કવિઓની પાઠશાળા હતી. તેમાં સુફી સંતો કવિઓ વગેરે રહેતા. કવિ મુરાદ, ભેરૂનાથ, દેવપુરી, પાલનપુરની મીરાં મદનાવતી પણ રહેતી. પાલનપુરના નવાબ શેરખાન તેમના શિષ્ય હતા. તેમનો મોભો મોટો હતો. અત્યારના દિલ્હી દરવાજા બહાર કંથેરીયા જવાના રસ્તે દરગાહ હતી.